**Jegyzőkönyv**

**Nagykovácsi Nagyközség Önkormányzat**

**Pénzügyi és településfejlesztési bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. május 18. (hétfő 18.00 óra)

**Meghívottak:** Tegzes Endre elnök, Fodor Attila, Dr. Szabó András, Horváthné Holéczy Katalin, Erdélyi Zoltán, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dr. Németh Zsanett aljegyző, Perlaki Zoltán Pénzügyi osztály vezetője, Györgyi Zoltán főépítész

**Megjelentek:** Tegzes Endre elnök, Dr. Szabó András, Horváthné Holéczy Katalin, Erdélyi Zoltán, Gerely Gábor képviselő, Papp István jegyző, Perlaki Zoltán osztályvezető, Kántor Ágnes NATÜ ügyvezető, Csernusné Turai Judit NATÜ könyvelő, Dr. Balogh László Felügyelő bizottság elnöke, Dervalics Lászlóné jegyzőkönyvvezető

**Tegzes Endre elnök**: Köszöntöm a megjelenteket. Megállapítom, hogy Fodor Attila hiányzik, de ő igazoltan van távol, egy másik ülésen. A Pénzügyi Bizottság 4 fővel jelen van, tehát határozatképes. Elsőként a napirendről kellene szavaznunk. A napirendi pontok elfogadását felteszem szavazásra. Aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**39/2015.(V. 18.) HATÁROZATA**

**Nagykovácsi Nagyközség Önkormányzat Pénzügyi és településfejlesztési bizottsága 2015. május 18-i ülésén úgy dönt, hogy az alábbi napirendi pontokat tárgyalja:**

1. **Az önkormányzat 2015. évi költségvetéséről szóló 1/2015. (II.24.) önkormányzati rendeletének 1. sz. módosítása E–76**

Előterjesztő: Kiszelné Mohos Katalin polgármester

Előadó: Perlaki Zoltán osztályvezető

1. **Nagykovácsi Településüzemeltetési Nonprofit Kft. 2014. évi beszámolója E–78**

Előterjesztő: Kiszelné Mohos Katalin polgármester

Előadó: Perlaki Zoltán osztályvezető

1. **Döntés a Nemzetgazdasági Minisztérium által „A gyermekétkeztetés feltételeit javító fejlesztések támogatására” kiírt pályázat benyújtásáról. Pályázati alcél: „Önkormányzati fenntartású létesítmény fejlesztése új konyha létesítésével”, valamint a működéshez szükséges eszközök beszerzése. E–77**

Előterjesztő: Kiszelné Mohos Katalin polgármester

Előadó: dr. Halmosi-Rokaj Odett osztályvezető

1. **Döntés a Zsigmond Dentál Fogászati Kft-vel kötendő feladat-ellátási szerződéséről valamint bérleti díjának mértékéről E–71**

Előterjesztő: Kiszelné Mohos Katalin polgármester

Előadó: dr. Halmosi-Rokaj Odett osztályvezető

1. **A Nagykovácsi Általános Iskola támogatási kérelme E–72**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

1. **Döntés a Kárpátaljai Nagydobrony település önhibáján kívül kialakult nehéz helyzete miatt anyagi támogatás nyújtásáról E–70**

Előterjesztő: Kiszelné Mohos Katalin polgármester

Előadó: Perlaki Zoltán osztályvezető

1. **Döntés a Képviselő-testület 2015. év II. félévi munka- és üléstervéről E–75**

Előterjesztő: Kiszelné Mohos Katalin polgármester

Előadó: Papp István jegyző

1. **Döntés túlkerítés tárgyában benyújtott kérelemről E–66 — ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

1. **Egyebek**

**1. napirendi pont**

**Az önkormányzat 2015. évi költségvetéséről szóló 1/2015. (II. 24.) önkormányzati rendeletének 1. sz. módosítása**

**Tegzes Endre elnök:** Átadom a szót Perlaki Zoltán osztályvezető úrnak.

**Perlaki Zoltán osztályvezető:** Az 1. számú költségvetési módosítás részleteit 4 nagy pontba lehet csoportosítani. Az egyik az állam általi bérkompenzáció, és a szociális támogatások következtében létesített előirányzatok, a másik a LEDES pályázat, a következő a Lenvirág bölcsödében egy-két technikai módosítás. Előirányzat módosítás érkezett a Kispatak óvodától is. A képviselő testület az első 4 hónapban hozott 4 olyan határozatot, aminek következtében is előirányzat módosításra került sor. Ezeket a módosításokat foglaltuk táblázatba. Minimális mértékben változott a főösszeg 1-2 %-ban.

**Tegzes Endre elnök:** Én is úgy ítéltem meg, hogy ez az 1. napirendi pont az általunk hozott döntéseknek egy formai pénzügyi módosítása.

**Horváthné Holéczy Katalin tag:** Én nem értem ezt a bérkompenzációs előleget.

**Perlaki Zoltán osztályvezető:** Kaptuk ezt a 114 000 Ft-ot az Államkincstártól és mi sem tudtuk, hogy mi ez, és írtunk egy levelet a Kincstárnak, amire azt válaszolták, hogy ez egy előleg, amit majd decemberben visszavonnak. A másik bérkompenzáció pedig azoknak van, akiknek nem éri el a fizetése a 135 000 Ft-ot, annak az állam kiegészíti.

**Horváthné Holéczy Katalin tag:** A kérésem az az, hogy ha lehet, a következő ülésen fogjuk tárgyalni, hogy hogyan alakultak a féléves teljesítések, ha lehet, akkor ilyen táblázatban legyen, mert ez jól kezelhető, áttekinthető.

**Tegzes Endre elnök:** Köszönöm szépen. Van-e további hozzászólás. Nincs, felteszem szavazásra az előterjesztés határozati javaslatát. Aki egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**40/2015.(V. 18.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek az önkormányzat 2015. évi költségvetéséről szóló 1/2015. (II.24.) önkormányzati rendelet 1. sz. módosításának elfogadását az előterjesztésben foglaltak szerint.

**Határidő:** azonnal

**Felelős**: PB elnöke

**Tegzes Endre elnök:** A napirendet folytassuk a 3. napirendi ponttal, mert még Dr. Balogh László úr nem érkezett meg.

**3. napirendi pont:**

**Döntés a Nemzetgazdasági Minisztérium által „A gyermekétkeztetés feltételeit javító fejlesztések támogatására” kiírt pályázat benyújtásáról. Pályázati alcél: „Önkormányzati fenntartású létesítmény fejlesztése új konyha létesítésével”, valamint a működéshez szükséges eszközök beszerzése**

**Tegzes Endre elnök:** Átadom a szót Papp István jegyző úrnak, hogy ismertesse az előterjesztést.

**Papp István jegyző:** A főzőkonyha létesítése évek óta visszatérő kérdése a községnek. Megjelent egy olyan pályázati lehetőség, amely azoknak az önkormányzatoknak a megcélozását tűzte ki, ahol a 3 éves kötelező óvodai ellátás van. A Kispatak óvoda egy 450 fős főzőkonyha tervvel rendelkezik, és annak a helye is megvan az óvoda területén. Ennek a bővítésére teljesen alkalmas a pályázati feltétel, 1200 főre kiegészített tervet tudunk így benyújtani. A pályázati önrész az adó erőképesség függvénye. A mellékelt táblázatból kitűnik, hogy az I. kategóriának, az 5 % -os önész kategóriának megfelelünk. Ha a testület úgy dönt és vállalja az önerőt, és benyújtja ezt a pályázatot, akkor mi készek vagyunk arra is. Javasolom a bizottságnak, hogy támogassa ezt a pályázatot.

**Tegzes Endre elnök:** Elavult volt már a régi konyha, szerintem sem szabad ilyen lehetőséget kihagyni.

**Horváthné Holéczy Katalin tag:** Erkölcsileg abszolút támogatom, biztosan jó dolog lesz, de ez az előterjesztésben nincs alátámasztva. Az előterjesztés nem mutatja be, hogy ha lesz saját konyhánk, mitől lesz jó? Se számszakilag, se egyébként nincs leírva, hogy mitől lesz jobb, akár pénzügyileg, akár a gyerekeknek? Nekem az előterjesztéssel van kifogásom, magával a pályázattal nincs.

**Papp István jegyző**: Matematikai választ nem tudok adni, én abban bízom, hogy egy saját konyha jobban főz, mint ha valahonnan hoznánk, de ezt nem tudom leírni. Azt mondom, hogy jobban szemmel tudjuk tartani, saját dolgozóink lesznek, munkaügyi eszközeink lesznek hozzá, és hogy olcsóbb lesz, az biztos.

**Horváthné Holéczy Katalin tag:** Ezeket kellett volna leírni az előterjesztésben, mert ez nincs benne. Még az sincs benne, hogy 450 fős tervvel rendelkezik az óvoda és 1200 főre egészül ki. Valami kis leírást azért kellet volna beletenni az előterjesztésbe, magával a dologgal kapcsolatban.

**Dr. Szabó András tag:** Azt gondolom, hogy vakon bele kell menni egy ilyen pályázatba, az, hogy hogy fog üzemelni, az egy más kérdés, azt majd akkor kell eldönteni, ha elkészült. Arra viszont szeretnék rákérdezni, hogy ez az 1200 fő mindenkire vonatkozik? Az iskolára is, vagy ezt okosan el kell hallgatni a pályázatban, mert egyébként a pályázati feltételekkel ellentmondásba kerül. Amire viszont szeretnék rákérdezni, hogy ez mekkora terület, mert ott az óvoda mellett elég kis területet látok, hogy az hány m² épület? A másik kérdésem, hogy 250 m²-t megcsinálni 58 millió forintból, az márványból fog készülni aranyozott kilinccsel. Úgy gondolom, hogy ezt így nem lehet beadni, utána kell nézni.

**Papp István jegyző:** Az eredeti terv 150 m² nettó alapterületről beszél, még 100m²-rel kellene kiegészíteni 250m²-re és így mindegy, hogy 1000 vagy 1500 fővel számolunk. A másik kérdésre a válasz, hogy azt egy előzetes költségvetés alapján készítette a főépítész úr.

**Horváthné Holéczy Katalin tag:** Akkor az lenne a kérésem, hogy l egy olyan kitétellel jóvá ehetne-e hagyni, hogy ha megnyerjük a pályázatot, kerüljön alátámasztásra a létjogosultsága a konyhának, és egyáltalán lesz-e pénzünk a működtetésre.

**Tegzes Endre elnök:** Köszönöm. Ha nincs további hozzászólás, szavazásra teszem fel a határozati javaslatot a kiegészítéssel, aki egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**42/2015.(V. 18.) HATÁROZATA**

**Tárgy:** **Döntés a Nemzetgazdasági Minisztérium által „A gyermekétkeztetés feltételeit javító fejlesztések támogatására” kiírt pályázat benyújtásáról. Pályázati alcél: „Önkormányzati fenntartású létesítmény fejlesztése új konyha létesítésével”, valamint a működéshez szükséges eszközök beszerzése.**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy a Nemzetgazdasági Minisztérium által „A gyermekétkeztetés feltételeit javító fejlesztések támogatására„ kiírt, „Önkormányzati fenntartású létesítmény fejlesztése új konyha létesítésével” alcélú pályázaton vegyen részt azzal a kiegészítéssel, hogy legyen alátámasztva az előterjesztés a szükséges kiegészítésekkel. A pályázaton való részvételhez szükséges önerőt a 2015. évi költségvetés tartalékának terhére biztosítsa.

Felhatalmazza a Polgármestert és a Jegyzőt a főzőkonyha kivitelezés tekintetében rendelkezésre álló tervdokumentáció módosításának és építési engedélyeztetési eljárásának kezdeményezésére, valamint a szükséges intézkedések megtételére.

**Határidő:** 2015. május 29.

**Felelős:** PB elnöke

**2. napirendi pont**

**Nagykovácsi Településüzemeltetési Nonprofit Kft. 2014. évi beszámolója E–78**

**Tegzes Endre elnök:** KöszöntjükDr. Balogh László urat.

**Kántor Ágnes NATÜ vezető**: Minden, amit szerettünk volna összefoglalni, az a beszámolóban benne van. Igyekeztünk úgy a bizottság és a képviselő testület elé tárni, hogy dönteni tudjon a tavalyi működésről szóló beszámolónkról.

**Dr Balogh László FEB:** Egyrészt hosszú kiválasztási eljárással jutottunk oda, hogy Ágnest megválasztották ügyvezető igazgatónak. Szorosan együttműködtem vele, és Csernusné Turai Judittal is a beszámoló készítésének időszakában a FEB résztvevőjeként. Nagyon sok munka van ebben az anyagban, nagyon nehéz időszak után vagyunk. A FEB 100 %-osan elfogadásra javasolja ezt az anyagot, alapos, könyvvizsgáló által alátámasztott anyag készült. Emellett viszont el kell kezdeni gondolkozni arról, hogy azok a célok és számok, ami miatt valamikor létrehozták a NATÜT, hogy azonos költséget tekintve nagyobb teljesítményt produkál, vagy alacsonyabb költséggel produkál ugyanannyi teljesítményt. Legyenek elképzelések, hogy milyen irányban lehet tovább lépni, hogy a kitűzött célok teljesüljenek. Nagyon jó úton indult el most a NATÜ és ehhez személy szerint csak gratulálni tudok.

**Horváthné Holéczy Katalin:** Azt nem értem, hogy hogy lehet egy nonprofit cégnek 16 milliós nyeresége? Pláne, hogy ebből 4 vagy 5 millió forint a vállalkozási tevékenység és az Önkormányzat a megbízója?

**Dr. Balogh László FEB:** A nonprofitnak egyébként az a kulcsa, hogy a nyereséget vissza kell fordítsa a közhasznú tevékenység hasznosítására, osztalék kifizetés nincs. Az önkormányzat tulajdonosa ennek a cégnek, és az Önkormányzat volt a megbízója.

**Perlaki Zoltán osztályvezető**: A tavalyi évben az eredeti előirányzat után 2014. májusában volt egy előirányzat módosítás, melynek során a NATÜ kapott 20,5 millió forint pluszt. Eredetileg szerintem jól volt tervezve, de ehhez a pénzhez a plusz feladatok hozzá voltak sorolva tételesen.

**Horváthné Holéczy Katalin tag:** Ezek szerint 16 millió forint ott parkol a számláján, aminek semmi értelme nincs szerintem.

**Dr. Balogh László FEB:** Ehhez annyit szeretnék hozzáfűzni, hogy ez a múlt. Lehet, hogy most átmenetileg ez egy parkoló pénznek tűnik, de ennek a pénznek biztosan jól hasznosítható helye lesz. Ha nem így lenne, biztosan van rá mód, hogy ezt a pénzt visszaadja.

**Horváthné Holéczy Katalin tag:** Én ezt kifogásolom, hogy a NATÜ-nél 16 millió forint van a számlán, javaslom megvizsgálni, hogy az önkormányzat milyen árazással bízza meg a NATÜ-t?

**Dr. Szabó András tag:** Ez a pénzegy maradvány, amit a NATÜ kapott az önkormányzattól, és nem költötte el. Lehet egy korábbi önkormányzati rossz döntés, vagy kalkuláció. Gondoljuk át azt inkább, hogy ezt az összeget hogyan és mint fogja a NATÜ felhasználni, vagy hogyan kapja vissza az önkormányzat.

**Erdélyi Zoltán tag**: Ezzel kapcsolatban felvetném azt a témát, hogy láttam egy olyan hirdetést, hogy a NATÜ elvállal bizonyos feladatokat, a módját nem értem a hirdetésnek? Kérdésem az lenne, hogy ez egy átmeneti állapotnak a terméke, hogy a NATÜ feladatokat elvállal, ezzel plusz bevételeket generál, vagy pedig ez egy hosszabb távú stratégiának a része, mert akkor azt gondolom, hogy a NATÜ nem egy nonprofit Kft, mert van egy nonprofit ága, meg egy nem nonprofit. Igazából szeretném érteni, hogy milyen stratégiai koncepció van mögötte? Ha van fölös kapacitása a NATÜ-nek, akkor miért nem a NATÜ végzi pl. a közterületek gondozását? Egyáltalán mi a célja a NATÜ-nek?

**Horváthné Holéczy Katatalin tag:** Az idei költségvetésben terveztünk a NATÜ részére pénzeszköz átadást?

**Perlaki Zoltán gazdasági vezető:** Igen, terveztünk 115 millió Ft-ot.

**Horváthné Holéczy Katalin tag:** Számviteli kérdés elsősorban, hogy van egy 8 millió forintos tartalék, nem érdemes-e összevezetni a mostani mérleg szerinti eredménnyel? A másik pedig, hogy negatív volt-e a jegyzett tőke, majd időközben megnövekedett. Ahogy összeszedtem az anyagból 10 millió forintos veszteség keletkezett, az önkormányzat 11 millió forintot tett be, ez azért elég súlyos, a felelősség kérdését jelentősen felveti. Ezzel kapcsolatban volt-e vizsgálat, vagy lesz-e? Folyamatosan veszteséget termelt a NATÜ, és az önkormányzat mindig tette bele a pénzt úgy, hogy ráadásul bizonyos feladatokat nem látott el a NATÜ.

**Perlaki Zoltán osztályvezető:** A mérleg szerinti eredményt eredménytartalékba kell tenni a következő évre.

**Csernusné Turai Judit NATÜ:** Kaptunk 6 millió forintot, és arra költöttük, amire elő volt írva.

**Horváthné Holéczy Katalin:** Ez azért nem tejesen így van, mert pl. a spotpályára átadott összeg 1,5 millió, a teljesítés pedig 4,7 millió Ft, aztán az Arany János utcai játszótérre 1,5 millió Ft, a tejesített összeg 400 ezer Ft. Tehát a felelősségre vonás felmerül. Még 2 megjegyzésem lenne, mert valahol láttam egy osztalékot leírva, ami nagyon megdöbbentett, a másik, hogy ez az Országos Bírósági közhasznúsági melléklet miért került bele? A 6/12 oldalon a könyvvizsgálói jelentésben van, hogy a maximálisan kifizethető összeg érétke 13.6 millió forint. Tehát egy könyvvizsgáló ne írjon le ilyet egy nonprofit társaságnál.

**Kántor Ágnes NATÜ vezető**: Igazából egy üzleti tervet szeretnénk készíteni, és az I. félévről is egy beszámolót adnánk.

**Tegzes Endre elnök:** Van egy olyan napirendi pont, ami elénk van terjesztve elfogadásra, és abban úgy léphetünk, hogy most elfogadjuk, de itt marad az a sok-sok kérdőjel, ami megfogalmazódott, vagy az, hogy ezt a napirendi pontot nem fogadjuk el. Ha úgy döntünk, hogy elfogadjuk, akkor mindenképpen ezekkel a megjegyzésekkel, amik itt felmerültek.

Ha nincs további hozzászólás, szavazásra teszem fel a határozati javaslatot a kiegészítéssel, aki egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**41/2015.(V. 18.) HATÁROZATA**

**Tárgy: Nagykovácsi Településüzemeltetési Nonprofit Közhasznú Korlátolt Felelősségű Társaság 2014. évi pénzügyi beszámoló**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek a Nagykovácsi Településüzemeltetési Nonprofit Közhasznú Korlátolt Felelősségű Társaság 2014. évi pénzügyi beszámolójának elfogadását.

**Határidő:** azonnal

**Felelős:** PB elnöke

**4. napirendi pont**

**Döntés a Zsigmond Dentál Fogászati Kft-vel kötendő feladat-ellátási szerződéséről valamint bérleti díjának mértékéről**

**Tegzes Endre elnök:** Átadom a szót Papp István jegyző úrnak.

**Papp István jegyző**: 2013-ban az akkori Polgármester asszony kötött egy bérleti szerződést Zsigmond Lívia fogorvosnővel, viszont a testület elé nem került, a testület nem ismerte, és nem hagyta jóvá, a bérleti díj felülvizsgálata is napirendre került. A fogászati ellátás kötelező feladat az önkormányzatok számára, tehát nem az a kérdés, hogy akarunk-e, hanem, hogy milyen feltételekkel. 3 évvel ezelőttig 48 000 Ft bérleti díjat fizetett, 2013. év fordulójától csak 30 000 Ft-ot fizetett. A háziorvosok nem fizetnek bérleti díjat az önkormányzati helységek használatáért, csak a rezsijüket fizetik. A kérdés az, hogy akarja-e folytatni a szerződést az önkormányzat a Zsigmond Dentállal és akarja-e módosítani bármilyen irányban a bérleti díj összegét?

**Tegzes Endre elnök:** A fogorvos asszony 20 éve itt van, és teszi a dolgát, viszont a helységgel vannak gondok, nagyon rossz állapotban van.

**Dr. Szabó András:** Azt gondolom, hogy nem az a kérdés, hogy kössünk-e szerződést, hanem, hogy bérleti díjat akarunk-e szedni, vagy sem? A fogorvosi tevékenységnek 2 része van. Van egy OEP által finanszírozott és van egy magán, amiből jövedelme van. A rendelőt viszont az önkormányzatnak kellene karbantartani. Szerintem fizesse továbbra is a bérleti díjat, de az önkormányzat ebből a pénzből a helyiséget tartsa karban.

**Papp István jegyző:** A Hivatalból voltak megnézni a kollegák a rendelőt, felmérték az állapotát, és megrendeltünk egy karbantartást, a legszükségesebb javításokat a NATÜ-től.

**Erdélyi Zoltán tag:** Javaslatom, hogy fizesse tovább a 30 000 Ft-ot a doktornő, de akkor azt kizárólag arra fordítsa az önkormányzat, hogy karbantartsa a helyiséget.

**Horváthné Holéczy Katalin:** Azt nem értem, hogy mikor kérdés az, hogy ki az a fogorvos, aki bérbe veheti ezt a helységet? Mikor vetjük fel ezt a kérdést? Mikor pályáztatjuk a fogorvosokat, hogy ki legyen ott? Lehet, hogy lenne olyan fogorvos, aki sokkal több bérleti díjat fizetne. Aki többet fizet, az bérelje, mert én pénzügyi szempontból nézem. Azt is felvetném kérdésként, hogy érdemes-e felújítani az önkormányzatnak a helyiséget, és hogy szükséges-e az épület? Szeretném, ha majd ebből előterjesztés készülne a jövőben.

**Papp István jegyző:** A képviselő testület hatásköre a pályáztatás.

**Gerely Gábor képviselő**: Szerintem ez a napirendi pont szociális kérdés is, mert nagyon sok szegény, idős ember jár ide fogorvoshoz.

**Horváthné Holéczy Katalin tag:** Sajnos megint belefutottunk egy mulasztásba, ami az előző testület sara, és úgy gondolom, hogy megint csak a felelősségre vonás kérdése kerül előtérbe.

**Tegzes Endre elnök**: A javaslatom a következő. Szavazzunk először a feladat ellátási szerződés megkötésére, majd szavazzunk a bérleti díj megállapítására, hogy támogatjuk-e. Aki az első javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, szavazattal a feladat ellátási szerződést megszavazta.**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**43/2015.(V. 18.) HATÁROZATA**

**Tárgy: Döntés dr. Zsigmond Lívia és dr. Jani Ágnes (Zsigmond Dentál Kft.) feladat-ellátási szerződésének jóváhagyásáról**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy Az egészségügyről szóló 1997. évi CLIV. törvény 152. § (1) b.) pontjában foglalt, Nagykovácsi Nagyközség I. és II. számú fogorvosi körzetének ellátására kössön feladat ellátási szerződést a Zsigmond Dentál Fogászati Kft.-vel (Képv.: dr.Zsigmond Lívia, Cégjegyzékszám: 13-09-115838, székhely. 2094 Nagykovácsi, Radnóti utca 20.)

Felhatalmazza a Polgármestert a feladat-ellátási szerződés aláírására és a szükséges intézkedések megtételére.

**Határidő:** 2015. június 15.

**Felelős:** PB elnöke

**Tegzes Endre elnök**: Aki a második javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 1 igen, és 3 ellenszavazattal az alábbi határozatot hozta.**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**44/2015.(V. 18.) HATÁROZATA**

# Tárgy: Döntés a Zsigmond Dentál Fogászati Kft. helyiségbérleti díjáról

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy a tulajdonában lévő, Nagykovácsi, Kossuth L. u. 56/2. szám alatti (385. hrsz.) 68 m2 alapterületű fogorvosi rendelő bérleti díja tekintetében a Zsigmond Dentál Kft.-nek elnapolta a bérleti díj megállapítását.

**Határidő:** 2015. június 15.

**Felelős:** Pb elnöke

**5. napirendi pont**

**A Nagykovácsi Általános Iskola támogatási kérelme**

**Tegzes Endre elnök**: Átadom a szót jegyző úrnak.

**Papp István jegyző**: Az iskola ÖKO tábort szervez, és szeretné ha az önkormányzat támogatná ezt, ez a lényege a napirendi pontnak.

**Tegzes Endre elnök:** Ha további hozzászólás nincs, felteszem szavazásra a napirendi ponthoz tartozó határozati javaslatot. Aki a határozati javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, szavazattal az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**45/2015. (V. 18.) HATÁROZATA**

**Tárgy: A Nagykovácsi Általános Iskola által szervezett nyári Öko Tábor támogatása**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy a Nagykovácsi Általános Iskola által szervezett nyári Öko Tábor megszervezését egyszeri 100.000 Ft összeggel támogassa

Felhatalmazza a Polgármestert a támogatási szerződés aláírására.

**Határidő:** azonnal

**Felelős:** Pb elnöke

**6. napirendi pont**

**Döntés a Kárpátaljai Nagydobrony település önhibáján kívül kialakult nehéz helyzete miatt anyagi támogatás nyújtásáról E–70**

**Horváthné Holéczy Katalin tag:** Szeretném kérni, hogy kerüljön megnevezésre, hogy mi ez a támogatás.

**Erdélyi Zoltán tag**: Az lenne a kérdésem, hogy miért pont ők? Gondolom mert ők jelentkeztek, ők kérték.

**Tegzes Endre elnök**: Igen. Ha nincs további hozzászólás, akkor szavazásra teszem fel a határozati javaslatot. Aki egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**46/2015. (V. 18.) HATÁROZATA**

**Tárgy: Döntés a kárpátaljai Nagydobrony település önhibáján kívül kialakult nehéz helyzete miatt anyagi támogatás nyújtásáról**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy a Biatorbágy polgármestere által megküldött felhívásnak eleget téve az önkormányzat általános tartalékának terhére 100.000 Ft (százezer forint) adományt utaljon Nagydobrony település részére az ingyenkonyha és gyógyszer segélyezés anyagi alapjának biztosításához.

**Határidő:** 2015. május 29.

**Felelős:** Pb elnöke

**7. napirendi pont**

**Döntés a Képviselő-testület 2015. év II. félévi munka- és üléstervéről E–75**

**Papp István jegyző:** Az 1. számú mellékletben az előírtak szerint készítettük el a Képviselő-testület 2015. II. félévi munkatervét.

**Horváthné Holéczy Katalin:** Javaslom, hogy a NATÜ kft. stratégiájáról és üzleti tervéről készüljön egy előterjesztés a szeptemberi ülésre. Szeretném még a hivatalban történt jogi átvilágítás eredményét is közelebbről látni.

**Tegzes Endre elnök:**  Ha nincs további hozzászólás, akkor szavazásra bocsátom a határozati javaslatot. Aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja igen, ellenszavazat és tartózkodás nélkül a kiegészítéssel az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**47/2015.(V. 18.) HATÁROZATA**

**Tárgy: Döntés a Képviselő-testület 2015. év II. félévi munka- és üléstervéről**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek a mellékletben foglalt 2015. év II. félévi munkaterv elfogadását a kiegészítéssel.

Határidő: azonnal

Felelős: Pb elnöke

**8. Napirendi pont:**

*A Zárt ülésről készült jegyzőkönyv szerint.*

**9. napirendi pont**

**Egyebek**

**Erdélyi Zoltán tag:** 3 dolgot hiányolok, amiről nem kaptunk tájékoztatást. Az első, hogy az általános iskola esetében van –e helyettese Dér Zsuzsának? A másik, hogy van-e beszámoló a lejárt határidejű határozatok tejesítéséről? A harmadik, hogy a díszpolgári címre és a Nagykovácsi emlékéremre kik vannak felterjesztve?

**Tegzes Endre elnök:** A 3. kérdésre válaszolnék, vannak konkrét nevek.

**Erdélyi Zoltán tag:** A Csejk ügyben a visszakerítés megvalósult-e?

**Horváthné Holéczy Katalin tag:** Felvetésem az lenne, hogy a határozatok végrehajtása hogyan történik? A másik pedig, hogy a Pénzügyi Bizottság tárgyalja a jogi átvilágítás eredményét. Szeretnénk kérni belőle anyagot.

**Papp István jegyző úr:** Ezt az átvilágítást Dr. Lovas András készítette, tőle lehet kérni.

**Tegzes Endre elnök**: Köszönöm. A további napirendi pont tárgyalására zárt ülésen kerül sor, ezért a nyílt ülést 19.50 órakor bezárom.

K.m.f.

Tegzes Endre Fodor Attila

elnök tag